Mozilla d takebbanit tamaḍlan, ur yettnadin ara idrimen, d takebbanit yesseḥbibiren akken Web ad yenerni. Nezwir insayen ɣef unadi n tedrimt, u numen d akken Web d taɣbalut tazayezt yeldin fiɣef ad nesseḥbiber, mačči d taɣawsa ara yettwazenzen. Ur nettara awal ala i kečč u numen d akken d ayen iweɛṛen akken ak-nmudd asenqed ɣef yiman-ik n termit inek s srid. Nesseḥbibir akken ak-d-nawi tamuɣli tusdidt akked u senqed ɣef wamek talɣut inek tudmawant tettwagmer, tettwaseqdec, tettwasekles udiɣ tettwabḍa s srid.
Mozilla Firefox imudd-d tamahilt Ur sfuɣul ara akken ak-d-isumer ma yella tebɣiḍ neɣ ala ak-sfuɣlen yesmal web. Ticki tamahilt agi tettwarmed, Firefox ad yini i yiẓeḍwa n udellel akked yesmal nniden akked yesnasen d akken ur tebɣiḍ ara ak-sfuɣlen akken ur seqdacen ara ayen tḥemled di udellel neɣ ayen nniḍen.
Isteqsiyen id d-yettuɣalen s waṭas
D acu-t Ur sfuɣul ara?
Ur sfuɣul ara d tamahil ara k-yeǧǧen deg usenqed ɣef wamek talɣut inek tettwagmer u tettwaseqdec s rid. Ur sfuɣul ara d tamahilt di Firefox ara k-yeǧǧen ad tiniḍ i yesmal web ad akken ur k-sfuɣulen ara akken ad d-gemren talɣut ara sqedcen deg udellel. Ayagi yeḍerru-d s tuzna n uqeṛṛu HTTP Ur sfuɣul ara yal tikelt isefka yinek ttwasuren-d di Web.
Ur sfuɣul ara yella di Firefox i Android?
Ih, Firefox i Android d iminig amezwaru aziraz di Web i d-yettmuddun tamahilt n tbaḍnit Ur sfuɣul ara, udiɣ tetteddu am tin yellan di Firefox i uselkim. Akken ad tremded tamahilt Ur sfuɣul ara di Firefox i Android, ddu s azelmaḍ, senned ɣef Ifecka n iminig. Seg ugalis n iɣewwaṛen, senned ɣef texxamt zdat n " Ini i yesmal akken ur yisfuɣulen ara" akken ad tremdeḍ neɣ ad tekksed armad.
Tamahilt Ur sfuɣul ara tessewḥal adellel?
Ala, ad tkemled ad tettwaliḍ adellel xas termed tmahilt Ur sfuɣul ara. Acukan, Tamahilt Ur sfuɣul ara tezmer ad tesnifel anaw n udellel i tettwaliḍ. Amedya, adellel yettwaxdem akken ad iwali ayen tḥemleḍ di tunigin inek deg ismal i tḥemleḍ akked wayen tettnadiḍ. Ma tessutred ismal agi, Tamahilt Ur sfuɣul ara, akked yesmal ad qadṛen ismenyifen inek n tbaḍnit, ihi ad twaliḍ kan adellel nniḍen deg umḍiq-is.
Amek i tetteddu tmahilt Ur sfuɣul ara akked ifecka nniḍen n tbaḍnit?
Tamahilt Ur sfuɣul ara d yiwet n tifrat seg aṭas i yellan. Ur sfuɣul ara, ur tettuɣal ara deg umḍil n umgal avirus, ur tewgelhen ar isefka, u mačči d ametwi n tɣellist. Deqs n tmahillin nniḍen n tɣellist akked tbadnit i yellan di Firefox.
Tamahilt Ur sfuɣul ara ad tḥaz ayen nniḍen di termit inu Web?
Ur sfuɣul ara yezmer ad yesseḥbes kra n imeẓla i tuɣeḍ tanumi tesseqdaceḍ. Amedya tuttra Ur sfuɣul ara yezmer ad d-ḥettem ad tessekcmeḍ tangalt inek n lpusta yal tikelt ad tebɣuḍ ad twaliḍ tagnawt, deg umḍiq n uskan n tegnawt s wudem awurman. Aggan ɣef yesmal web zemren ad-ḥerzen akud, acukan sran isefka.
Amek ad remdeɣ Ur sfuɣul ara di Firefox?
Tamahilt agi ur tettwarmad ara s wudem amezwer. Tzemreḍ ad tafeḍ tuttra Ur sfuɣul ara deg ugalis Uslig/Tabaḍnit. Di Windows, ddu ɣer Ifecka, Iɣewwaṛen Tabaḍnit.
Creḍ taxxamt yella rrif n "Ini i yesmal Web ur tebɣiḍ ara ad k-sfuɣlen". Ugar n telqut, wal afaylu n tallalt di amek ad tesḥebseḍ ismal web seg usfuɣel.
Tikebbaniyin ad qadṛent asmenyif inu Ur Sfuɣul Ara?
Tikebbaniyin bdant asefrek n Ur Sfuɣul Ara, acukan yezmer ur tettwalid ara asnifel di tazwara. Aqlaɣ ad nessiḥbibir akked tkebbaniyin i yebdan asefkrek n Ur Sfuɣul Ara akked wiyaḍ id d-yennan d akken ad skerfek ɣer zdat.
Anida are yessineɣ ugar?
- Tunigin tusligt di Firefox — yettara talast i usekles n isefka n yesmal akked isebtar i tettwaliḍ s srid
- Asefren n inagan n tuqqna di — ak-yeǧǧ ad tesneqdeḍ amek inagan n tuqqna ad ttwakelsen ɣef uselkim inek.
- Ablug n Mozilla n Alex Fowler — isallen ineggura seg useqqamu n tetiknulujit akked tbaḍnit n Mozilla
- donottrack.us, asenfaṛ n imnadiyen n Standford i yettekkan di tikti id d-yesnulfan Ur Sfuɣul Ara
- The Tracking Preference Expression (DNT) Asenfaṛ n W3C
- Tracking Compliance and Scope Asenfaṛ n W3C
- W3C Agraw n umahil ɣef ummesten mgam asfuɣel
- Ghostery — afecku ak-d-iseknen anwa ismal ak-yesfuɣulen s srid
- Wali aniɣer i ttuṛuḥun isefka yinek send ad tessiteḍ ɣef — tugna seg unmager n tbaḍnit n uzekka
- Akennu ɣer IETF n Ur Sfuɣul Ara n Mozilla akked Standford — IETF d tagruma n ilugan id d-yemmalen amek iteddu Web, akken yebɣu yella yiminig Web id tesseqdaceḍ.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn eng_Latn kab_Latn kab_Latn kab_Latn kab_Latn